Pabillón Puent - Biquipedia, a enziclopedia libre

# Pabillón Puent

### De Biquipedia

Iste testo contién informazión á lo redol de bel procheuto u de suzesos que son á benir.
Puet trobar-se-ie informazión probisional u esperable; o contenito probablement cambiará en que s'amane a suya calandata e se'n dispose de més informazión.

O Pabillón Puent, actualment en construzión, estará un d'os edifizios emblematicos de l'Expo 2008 á Zaragoza, capital d'Aragón. Embrecata n'a direzión d'as uebras bi ye l'arquiteuta iraquí Zaha Hadid.

O puent enlazará la espuenda dreita de l'Ebro con o rezinto de l'Expo, emparando-se n'as dos estrimeras d'o rigo debez que en una mechana u isleta zentral. A suya longaria estará d'uns 270 m, e l'amplaria estará bariable. A forma suya imitará la d'un gladiolo. A estructura estará cubierta con cristal de plastico e tendrá forma d'escamas. Á dintro, á on que bi abrá un microclima natural ta no patir as inclemenzias d'o sol u d'o zierzo, se bi acubilarán salas d'esposizions á lo redol d'a chestión sustenible de l'augua.

En que l'Expo remate, o Pabillón Puent estará posiblement un museu relazionato con as nuebas tecnolochías e con as zenzias de l'augua.

## [Editar] Binclos esteriors

- Pachina sopre o Pabillón Puent á lo web ufizial d'a Expo 2008

Retrieved from "http://an.wikipedia.org../../../p/a/b/Pabill%C3%B3n_Puent_5b6d.html"

Categorías: Procheutos e suzesos á benir | Construzions d'o sieclo XXI | Expo 2008 | Zaragoza

##### Views

- Articlo
- Descusión
- Current revision

##### Rechirar

##### Atras luengas

- Español